Maitri Upanišada
Maitri Upanišada (skr. मैत्री उपनिषद् = IAST: Maitrī Upaniṣad) arba Maitrajanija Upanišada (skr. मैत्रायणीय उपनिषद् = IAST: Maitrāyaṇīya Upaniṣad) – viena iš vedų kanono brahmaniškųjų komentarų – Upanišadų – dalių. Priskiriama Juodajai Jadžurvedai, pavadinimas kilo nuo žodžio „draugas“ (mitra). Priskiriama vėlyvosioms prozinėms Upanišadoms ir nebuvo komentuota Šankaros (tačiau žinomi XI a. Ramanudžos ir XVI a. Ramatirthos komentarai). Maitri Upanišadoje aptariamos dvasinės praktikos, įvairios Brahmano ir Atmano apraiškos, praktiniai jogos aspektai. Dažnai cituojamos ankstesnės Upanišados. Manoma, kad Maitri Upanišada galėjo būti paveikta budizmo idėjų ir dvasinių praktikų. Upanišada prozinė, sudaryta iš 7 dalių.